भास्कर न्यूज | भोपाल/शाजापुर | पूरे मध्यप्रदेश में गुरुवार का दिन सबसे ज्यादा तपा। शाजापुर में पारा 44.4 डिग्री तक पहुंच गया। शाजापुर के अलावा 6 अन्य शहरों में तापमान 44 डिग्री के पार रिकॉर्ड हुआ। खरगोन में पारा 45.5 डिग्री के पार पहुंच गया। यहां तपन ने सबसे ज्यादा परेशान किया। उज्जैन में 43 डिग्री दर्ज किया गया। इंदौर में गुरुवार इस सीजन का सबसे गर्म दिन रहा। यहां अधिकतम तापमान 42.5 डिग्री दर्ज किया गया। मौसम विज्ञानियों ने आशंका जताई है कि उत्तर भारत में बदले मौसम से प्रदेश के पूर्वी हिस्से में शुक्रवार और शनिवार को धूल भरी आंधी और हल्की बूंदाबांदी भी हो सकती है।